સિદ્ધિ વિનાયકના મંદિરે સંજય દત્ત, સચિન કે મુકેશ-નીતા અંબાણી દર્શને જાય તો ટીવીના કેમેરા ટપકી પડે છે. તિરુપતિના મંદિરે અનિલ અંબાણી જાય તો કેમેરા હાજર હોય છે. સંજય દત્ત પર શસ્ત્રો રાખવાનો કેસ ચાલતો હતો ત્યારે સિદ્ધિ વિનાયકના દર્શને ગયેલો. ઐશ્વર્યા રાય અને તેના સસરા જાહેરમાં યાત્રા કરે છે. અમિતાભ સાબરીમાલાના દર્શને ટેકરીએ ચઢે છે. ઐશ્વર્યાને પાઘડીએ મંગળ છે એટલે કાશી વિશ્વનાથના મંદિરે જઈ આરતી કરે છે. રુદ્રાભિષેક યજ્ઞ કરે છે. ખરેખર તો સાબરીમાલાના દેવતાને ખુશ કરવાને બદલે બાળકોના આરોગ્યને હાનિ કરનારા કોલાની- પીણાની જા.ખ.ને છોડવી જોઈએ.ઠેર ઠેર ભારતમાં પિતા હરિવંશરાયના નામની સ્કૂલો હોવી જોઈએ.